
Retinaculum flexorum musculorum manis vastagságának mérése idiopáthiás carpal tunnel syndromában ultrahangvizsgálattal

Bevezetés: A carpalis alagút syndroma (CTS) az egyik legelterjedtebb kompressziós neuropathia, melynek diagnózisában a magasfrekvenciás ultrahang vizsgálat gyakran alkalmazott módszer. Mivel az ultrahangos felvételen látható a carpalis alagutat határoló flexor reinaculum, melynek fontos szerepe van a CTS kialakulásában, feltettük a kérdést , hogy idiopathiás CTS-ás betegekben, lehetséges ethiológiai tényező-e a flexor retinaculum megvastagodása. 
Beteganyag és Módszer: 2012. június 23.-szeptember 30. között CTS-ra jellemző panaszokkal jelentkező páciensből kiválasztottunk 30 beteget. Kizártuk a diabeteses, polyneuropathiás valamint előzetes konzervatív/sebészi kezelésnek alávetett betegeket. CTS rutin diagnosztikai eljárásai mellett (elektrofiziológia, ultrahang), lemértük a hosszmetszeti és keresztmetszeti képen is a flexor retinaculum vastagságát az os hamatum magasságában. Ugyanezt elvégeztük 19 kontroll esetben is. Az ultrahang vizsgálatot Toshiba Aplio T500-as készülékkel, 18 MHz-es lineáris fejjel végeztük. A statisztikai számításokhoz lináris regresszióanalízist és Pearson-féle korrelációs próbát használtunk, ahol az eredményeket p<0,05 esetén tekintettük szignifikánsnak. 
Eredmények: Szignifikáns a különbség a betegcsoport és a kontrollcsoportban 0,9 mm feletti flexore retinaculum megvastagodás esetén. Negatív irányú korrelációt találtunk a neurometria sensoros vezetési sebessége és flexor retinaculum értékei között a beteg és a kontroll csoportban egyaránt, valamint pozitív korrelációt az ideg keresztmetszete és a flexor retinaculum értékei között. 
Következtetés: A flexor retinaculum vastagságának ultrahangos mérése alkalmas módszer az idiopathiás CTS kórismézésére.



